༄༅། །སིདྡྷེཤྭརཀཧྞཙརླབཛྲསྱཱཤཡསྠིཏིཙཀྲསམྦརསྱམཎྜལབིདྷི
ཤོདྷནནཻརཱཉྫནམཧཱསུཁཱམྲྀཏམཧཱནདཱིནཱམབིཧརཏིསྶ། །
༄༅། །གྲུབ་དབང་ནག་པོ་སྤྱོད་པའི་རྡོ་རྗེའི་བཞེད་སྲོལ་
འཁོར་ལོ་བདེ་མཆོག་གྀ་དཀྱིལ་ཆོག་དག་བྱེད་
ནེེ་རཱཉྫན་བདེ་ཆེན་འཆི་མེད་ཀླུང་ཆེན་
ཞེས་བྱ་བ་བཞུགས་སོ། །
ན་མོ་གུ་རུ་རཏྣ་ཤྲཱི་ཝཱ་ན། ཉིན་བྱེད་དུས་མཚན་འཇིགས་བྱེད་ཞབས་ཀྱིས་མནན། །
བཞད་པའི་ང་རོས་ས་གསུམ་གཡོ་བར་བྱེད། །དྲག་ཤུལ་སྒྲ་ཡིས་བདུད་ཀྱི་ཀླད་འགེམས་
པའི། །དཔལ་ཆེན་ཧེ་རུ་ཀ་ལ་གུས་པས་འདུད། །དུས་གསུམ་རྒྱལ་བ་ཀུན་གྱི་བསྒྲོད་གཅིག་
ལམ། །རྣལ་འབྱོར་གསང་མཐའི་སྨིན་གྲོལ་ཟབ་མོའི་དོན། །ཚུལ་བཞིན་རྟོགས་ནས་
ལེགས་པར་འདོམས་མཛད་པའི། །འདྲེན་མཆོག་བཟང་པོའི་ཞབས་ལ་ཕྱག་བྱས་ནས། །
བདེ་མཆོག་གྲུབ་ཆེན་སྤྱོད་པའི་རྡོ་རྗེ་ཡིས། །རྩ་རྒྱུད་ཉུང་ངུ་ལེའུ་ང་གཅིག་དང༌། །བཤད་
རྒྱུད་རྡོ་རྗེ་མཁའ་འགྲོ་ཧེ་རུ་ཀ །མངོན་བྱུང་རྣམས་ལ་བརྟེན་ནས་མཛད་པ་ནི། །སྦྱིན་བྱ་རྣམ་
བཞི་སྦྱིན་བྱེད་ཆོ་གའི་གཞུང༌། །བློ་ལྡན་མཆོག་ལ་སྤེལ་བར་བྱ་ཕྱིར་དུ། །ཚིག་ཉུང་དོན་
ཟབ་གོ་བདེ་ཟློས་སྐྱོན་བྲལ། །ཁྱད་ཆོས་བཞི་ལྡན་དཀྱིལ་ཆོག་བདུད་རྩིའི་རྒྱུན། །རྗེ་བཙུན་
མཆོག་ལ་མོས་པས་བསྐུལ་བའི་ངོར། །རྗེ་བཙུན་མཆོག་གི་དགོངས་པ་ཇི་བཞིན་དུ། །རྗེ་
བཙུན་མཆོག་ལ་དང་བའི་དད་ལྡན་པས། །རྗེ་བཙུན་མཆོག་གི་བསྟན་པ་རྒྱས་ཕྱིར་འདྲི། །


165

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་དྲུག་པ།

འདི་ལ་གསུམ་བསྙེན་པ་དང་། དཀྱིལ་འཁོར་གྱི་སྤྱོད་པ་བདུན་དང༌། བརྟུལ་ཞུགས་
ཀྱི་རིམ་པ་བཅུ་བཞི་སྟེ། གསུམ་དུ་འདུས་པ་ལས། བསྙེན་པ་དང༌། དཀྱིལ་འཁོར་གྱི་སྤྱོད་
པ་དང་པོ་སའི་ཆོ་ག་གཉིས་རྗེ་བཙུན་གྱིས་མཛད་པའི་དཀྱིལ་ཆོག་ཏུ་བལྟ་བར་བྱ་ཞིང༌།
སྤྱོད་པ་གཉིས་པ་སྟ་གོན་ལ་སྦྱོར་བ། དངོས་གཞི། རྗེས་གསུམ་ལས། དང་པོ་སྦྱོར་བ་ནི་
གང་དུ་དཀྱིལ་འཁོར་བྱ་བའི་སར་ཐིག་ཆེན་བརྒྱད་དམ། དཀྱིལ་འཁོར་གྱི་སྐྱ་ཐིག་ཡོངས་
སུ་རྫོགས་པར་བཏབ་པའི་དབུས་སུ་དྲིའི་ཐིག་ལེ་གྲུ་བཞི་དང་། ལྷ་གནས་རྣམས་དང༌།
བུམ་ཐོད་བཞི་དུར་ཁྲོད་བརྒྱད་རྣམས་ཀྱི་གནས་སུ་དྲིའི་ཐིག་ལེ་ཟླུམ་པོའི་སྟེང་དུ། འབྲས་
ལ་སོགས་པའི་ཚོམ་བུ་རེ་རེ་དགོད། དེའི་དབུས་སུ་མན་ཇི་ལ་སོགས་པའི་སྟེང་དུ་ས་ལྷའི་
མཎྜལ་ཚོམ་བུ་གཅིག་བཀོད་པ་ལེགས་པར་བཤམས་ཤིང༌། རས་བྲིས་ལྟར་ན་ལྷ་གནས་
སུ་ཚོམ་བུ་སུམ་ཅུ་སོ་བདུན། བུམ་ཐོད་བཞི་དུར་ཁྲོད་བརྒྱད་དང་བཅས་པའི་ཚོམ་བུའང་
མཎྜལ་ལ་བཀོད་དེ། མཉྫུལ་སོགས་པའི་སྟེང་དུ་བཞག །ས་ལྷའི་མཎྜལ་འོག་ཏུ་བཤམས་
ན་མཛེས་ཤིང༌། དེའི་ཕྱི་རོལ་འཇིག་རྟེན་པའི་ཤར་ལྷོར་མཚམས་འཛིན་གྱི་མེ་ཏོག་དང་།
དེ་ནས་གཡོན་བསྐོར་གྱིས་ཆུ་གཉིས་སྔོན་དུ་འགྲོ་བའི་ཉེར་སྤྱོད་གྲུ་བཞིར་བཤམ། དེའི་
ནང་དུ་སྒོས་མཆོད། སྤོས། མར་མེ། ཞལ་ཟས་ལྷ་གྲངས་དང་མཉམ་པའམ། མ་འབྱོར་ན་
གཙོ་བོ་ཡབ་ཡུམ་དང༌། འཁོར་ལོའི་གྲངས་མཉམ་སྟེ་ཚན་པ་བདུན་གཡོན་སྐོར་དུ་བཤམ།
ས་ལྷའི་མཎྜལ་གྱི་ཉེ་ལོགས་སུ་སྤོས། མར་མེ་ཞལ་ཟས་ཏེ་སྒོས་མཆོད་དང་། གཏོར་མ་
གཅིག་རྣམས་བཤམ། འཇིག་རྟེན་པའི་ཤར་ལྷོ་ནས་ལྷོ་ནུབ་ཀྱི་བར་དུ་འཇིག་རྟེན་ལས་
འདས་པ་དང༌། འཇིག་རྟེན་པའི་གཏོར་མ་གཉིས་སམ་ལྔ་ལ་སོགས་པ་གང་དགོས་བཤམ།
ལོགས་ཤིག་ཏུ་སྔོན་འགྲོ་གཏོར་མ་དང་། གཞན་ཡང་སློབ་དཔོན་དང་རྣལ་འབྱོར་པ་རྣམས་
ཀྱི་མདུན་དུ་རྡོར་དྲིལ། ནང་མཆོད་ཌ་མ་རུ་གོས་ཟུང་ལ་སོགས་པ་དང༌། བུམ་པ་གཉིས་
ལེགས་པར་བཀྲུས་ལ། རྣམ་རྒྱལ་ལ་རས་ལ་སོགས་པ་ལ་རིགས་ལྔའི་མཚན་མ་བྲིས་

166

ནག་པོ་སྤྱོད་པའི་རྡོ་རྗེའི་བཞེད་སྲོལ་བདེ་མཆོག་གི་དཀྱིལ་ཆོག་དག་བྱེད་ནེེ་རྭཉྫ་ན་བདེ་ཆེན་འཆི་མེད་ཀླུང་ཆེན།
ལ་གདགས། ལས་བུམ་ལ་སྣ་ཚོགས་རྡོ་རྗེ་བྲིས་པ་གདགས། རས་བཟང་གི་མགུལ་ཆིངས་
པྲོག་ལྔ་པའམ་བདུན་པ་བཅིངས། གུ་གུལ་གྱིས་བདུག་ཅིང༌། སུམ་བྷ་ནི་བཟླས། ཡུངས་
ཀར་གྱིས་བརྡེག །ནང་དུ་སྨན་ལྔ། འབྲུ་ལྔ། རིན་པོ་ཆེ་ལྔ། བདུད་རྩི་ལྔ་རྣམས་བླུག །
དྲི་ཞིམ་པོའི་ཆུས་དགང༌། ཀུ་ཤ་ལ་སོགས་པས་ཁ་བརྒྱན་ལ། རྣམ་རྒྱལ་བུམ་པ་སློབ་དཔོན་
གྱི་གཡོན་དང༌། ལས་བུམ་གཡས་སུ་བཞག །རྣམ་རྒྱལ་གྱི་སྟེང་དུ་དུང་ཆོས་དྲི་བཟང་གི་
ཆུས་བཀང་བ་དང༌། གཟུངས་ཐག་བཏགས་པའི་རྡོ་རྗེ་བཞག །སློབ་མ་སྟ་གོན་བྱ་དགོས་
ན་བདུད་རྩི་དང་སློབ་དཔོན་གྱི་སྲིན་ལག་གཡོན་པའི་ཁྲག་བསྲེས་པ། ཉེར་སྤྱོད། བསྲུང་
སྐུད། ཁྱོར་ཆུ། སོ་ཤིང་། ཀུ་ཤ་རྣམས་དང༌། གཞན་ཡང་སྟ་གོན་ལ་དགོས་པའི་ཕུར་བུ་ལྔ།
ཀུ་ཤའི་ཆུན་པོ་བརྒྱད་རྣམས་མཐོང་བ་བརྒྱུད་པའི་ཕྱག་ལེན་བཞིན་བཤམ་མོ། །
གཉིས་པ་དངོས་གཞི་ནི། བདག་བསྐྱེད་བཟླས་པ་དཀྱིལ་འཁོར་བསྡུ་བ་དང༌། ས་
ལྷ་དང་། ལྷ་སྟ་གོན་དང་། སློབ་མ་སྟ་གོན་དང་། བུམ་པ་སྟ་གོན་དང་ལྔ་རིམ་པ་བཞིན་བྱ་
དགོས་པ་ལས། རྣལ་འབྱོར་པ་རྣམས་གྲལ་ལ་འཁོད་དེ། མཆོད་གཡོག་པས་སྔོན་འགྲོ་
གཏོར་མ་སྦྱངས་ལ། དཀྱིལ་འཁོར་ཆེན་པོའི་སྔོན་དུ་འགྲོ་བའི་གཏོར་མ་བསང་སྦྱངས་བྱིན་
གྱིས་བརླབས་ནས་འབུལ་བ་ཞུ་ཞེས་ཞུ་བ་ཕུལ་ཏེ། སློབ་དཔོན་གྱི་རྡོ་རྗེའི་རྩེས་ནང་མཆོད་
གཏོར་ལ། ཨོཾ་སུམྦྷ་ནི་སུམྦྷ་ཧུཾ་ཧཱུྃ་ཕཊ། ༀ་གྲིཧྣ་གྲིཧྣ་ཧཱུྃ་ཧཱུྃ་ཕཊ། ༀ་གྲིཧྣ་པ་ཡ་གྲིཧྣ་པ་ཡ་ཧཱུྃ་
ཧཱུྃ་ཕཊ། ཨོཾ་ཨཱ་ན་ཡ་ཧོ་བྷ་ག་ཝཱན་བཛྲ་རཱ་ཛ་ཧཱུྃ་ཧཱུྃ་ཕཊ། ཅེས་པས་བསང་། ཨོཾ་སྭ་བྷཱ་ཝ་
ཤུདྡྷསརྦ་དྷརྨཱསྭ་བྷཱ་ཝ་ཤུདྡྷ྅་ཧཾ། ཞེས་པས་སྦྱངས། ལག་པ་གཡོན་གཡས་གཉིས་ཀ་བྱ་
ཁྱུང་གི་ཕྱག་རྒྱ་རྣམས་བསྟན་ལ། ཨོཾ་ཨཱཿཧཱུྃ་ཧོཿ ཞེས་དང༌། ཧ་ཧོ་ཧྲཱིཿ ལན་གསུམ་བརྗོད།
འབར་བའི་ཕྱག་རྒྱ་དང༌། ཨཻ། ཨོྃ་བཛྲ་ཨཱ་རལླི་ཧོཿ ཛཿཧཱུྃ་བྃ་ཧོཿ བཛྲ་ཌཱ་ཀི་ནྱཿས་མ་ཡ་སྟཱཾ་
དྲྀ་ཤྱ་ཧོ༔ ཞེས་པས་སྤྱན་དྲངས། རྡོ་རྗེ་ཐལ་མོ་ཁ་ཕྱེ་ལ། ཨོཾ་ཁ་ཁ། ཁཱ་ཧི་ཁཱ་ཧི། སརྦ་ཡཀྵ།
རཱཀྵ་ས། བྷཱུ་ཏ། པྲེ་ཏ། པི་ཤཱ་ཙི། ཨུམྨཱ་ད། ཨ་པསྨཱ་ར། ཌཱ་ཀ་ཌཱ་ཀི་ནྱ་ད་ཡཿ ཨི་མཾ་བ་ལིཾ་


167

གངས་ཅན་རིག་བཅུད་ལས།
དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་དྲུག་པ།

གྲྀཥྞནྟུ། ས་མ་ཡ་རཀྵནྟུ། མ་མ་སརྦ་སིདྡྷིམྲ་ཡཙྪནྟུ། ཡ་ཐེ་བཾ། ཡ་ཐེཧྰུཾ། བྷུཉྫ་ཐ། ཛི་གྷ་ཐ།
པི་པ་ཐ། མཱ་ཏི་ཀྲ་མ་ཐ། མ་མ་སརྦ་ཀཱརྟ་ཡ། སཏྠུ་ཁཾ་བི་ཤུདྡྷ་ས་ཧཱ་ཡི་ཀ་བྷ་ཝནྟུ་ཧཱུྃ་ཧཱུྃ་ཕཊ་
ཕཊ་སྭཱ་ཧཱ། ལན་གསུམ་གྱིས་ཕུལ། ཨོཾ་ཨཉྙཾ་སྭཱ་ཧཱ། པཱ་ཏྱཾ་སྭཱ་ཧཱ། ཨོཾ་བཛྲ་པུཥྤ་སོགས་ནས།
ཤབྡའི་བར་གྱིས་མཆོད།
ཨོཾ་ཨཱཿཧཱུྃ་གིས་ནང་བདུད་རྩིས་ཀྱང་མཆོད་ལ། རྡོ་རྗེ་དྲིལ་བུ་འཛིན་པས། ལྷ་ཡི་
ཚོགས་རྣམས་མ་ལུས་དང༌། །ཀླུ་ཡི་ཚོགས་རྣམས་མ་ལུས་དང་། །གནོད་སྦྱིན་ཚོགས་རྣམས་
མ་ལུས་དང༌། །སྲིན་པོའི་ཚོགས་རྣམས་མ་ལུས་དང༌། །འབྱུང་པོའི་ཚོགས་རྣམས་མ་ལུས་
དང༌། །ཡི་དྭགས་ཚོགས་རྣམས་མ་ལུས་དང༌། །ཤ་ཟའི་ཚོགས་རྣམས་མ་ལུས་དང༌། །སྨྱོ་
བྱེད་ཚོགས་རྣམས་མ་ལུས་དང༌། །བརྗེད་བྱེད་ཚོགས་རྣམས་མ་ལུས་དང༌། །མཁའ་འགྲོའི་
ཚོགས་རྣམས་མ་ལུས་དང༌། །མ་མོའི་ཚོགས་རྣམས་མ་ལུས་དང༌། །མ་ལུས་པ་ནི་ཐམས་
ཅད་དག །འདིར་གཤེགས་བདག་ལ་དགོངས་སུ་གསོལ། །བསྟན་པ་བསྲུང་དང་འགྲོ་བའི་
དོན་མཛད་པ། །ཐུགས་དམ་བཅས་ཤིང་ཞལ་གྱིས་འཆེས་པ་རྣམས། །དཔལ་ཆེན་བཀའ་
སྡོད་ཡིད་ལྟར་མགྱོགས་པ་ཡི། །འཇིགས་པའི་གཟུགས་ཅན་དྲག་གཏུམ་མི་བཟད་པ། །
གདུག་པ་འདུལ་མཛད་ནག་པོའི་ཕྱོགས་རྣམས་འཇོམས། །རྣལ་འབྱོར་ལས་ལ་འབྲས་
བུ་སྟེར་མཛད་ཅིང༌། །མཐུ་སྟོབས་བྱིན་རླབས་བསམ་གྱིས་མི་ཁྱབ་པའི། །གནོད་སྦྱིན་ཚོགས་
སོགས་བརྒྱད་ལ་ཕྱག་འཚལ་བསྟོད། །སྡེ་བརྒྱད་བཙུན་མོ་སྲས་དང་གཡོག་བཅས་པས།
དངོས་གྲུབ་ཀུན་གྱི་བཀའ་དྲིན་བདག་ལ་སྩོལ། །རྣལ་འབྱོར་བདག་ཅག་འཁོར་བཅས་ལ། །
ནད་མེད་ཚེ་རིང་དབང་ཕྱུག་དང༌། །དཔལ་དང་གྲགས་དང་སྐལ་བ་བཟང༌། །ལོངས་སྤྱོད་
རྒྱ་ཆེན་ཀུན་ཐོབ་ཅིང༌། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་
སྩོལ། །སྲུང་མས་རྟག་ཏུ་གྲོགས་མཛོད་ཅིག །དུས་མིན་འཆི་དང་ནད་རྣམས་དང༌། །གདོན་
དང་བགེགས་རྣམས་ཞི་བ་དང་། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་

།

168

ནག་པོ་སྤྱོད་པའི་རྡོ་རྗེའི་བཞེད་སྲོལ་བདེ་མཆོག་གི་དཀྱིལ་ཆོག་དག་བྱེད་ནེེ་རྭཉྫན་བདེ་ཆེན་འཆི་མེད་ཀླུང་ཆེན།
པར་མཛོད། །འཇིག་རྟེན་བདེ་ཞིང་ལོ་ལེགས་དང༌། །འབྲུ་རྣམས་འཕེལ་ཞིང་ཆོས་འཕེལ་
དང་། །དགེ་ལེགས་ཐམས་ཅད་འགྲུབ་པ་དང༌། །ཡིད་ལ་འདོད་པ་ཀུན་འགྲུབ་ཤོག །
དཔལ་ལྡན་བླ་མ་དམ་པ་རྣམས་ཀྱི་ཐུགས་དགོངས་རྫོགས་པ་དང༌། ནམ་མཁའ་དང་
མཉམ་པའི་སེམས་ཅན་ཐ མས་ཅད་ཀྱི་དོན་དུ་ཕྱག་རྒྱ་ཆེན་པོ་མཆོག་གི་དངོས་གྲུབ་བཅོམ་
ལྡན་འདས་དཔལ་འཁོར་ལོ་བདེ་མཆོག་གི་གོ་འཕང་ཐོབ་པར་བྱ་བའི་ཕྱིར་དུ། སའི་ཕྱོགས་
འདིར་དཀྱིལ་འཁོར་ཆེན་པོ་བཞེངས་ཏེ་བསྒྲུབ་ཅིང་མཆོད་པ་དང༌། བདག་ཉིད་འཇུག་
ཅིང་དབང་བླང་བར་འཚལ་ན། ཞེས་པའམ་སློབ་མ་གཞུག་ཅིང་སོགས་སྐབས་དང་སྦྱར།
སྲུང་མའི་དབང་པོ་ཁྱེད་རྣམས་ཀྱིས་མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ།
སྒྲུབ་ཁང་གི་ཕྱི་རོལ་གྱི་ཕྱོགས་མཚམས་སུ་བཞུགས་ནས་དཀྱིལ་འཁོར་གྱི་བྱ་བ་མཐར་མ་
ཕྱིན་གྱི་བར་དུ་བར་ཆད་ཐམས་ཅད་བསྲུང་བ་དང༌། དེ་ནས་ཀྱང་བྱང་ཆུབ་མ་ཐོབ་ཀྱི་བར་
དུ་བསྲུང་བ་དང་སྟོང་གྲོགས་མཛོད། ལག་པ་གཡས་རྡོ་རྗེ་དང་བཅས་པ་ས་ལ་བརྐྱངས་ཏེ།
ཨོཾ་ཨཱཿཧཱུྃ་བཛྲ་མུགང་དག་ནག་པོའི་ཕྱོགས་ལ་མངོན་པར་དགའ་བའི་འབྱུང་པོ་གདུག་པ་
ཅན་རྣམས་སའི་ཕྱོགས་འདིར་མ་གནས་པར་གཞན་དུ་སོང་ཤིག །ཅེས་དང་གཏོར་མ་གཙང་
སར་བསྐྱལ། རྡོ་རྗེ་གསོར་ཞིང་དྲིལ་བུ་དྲག་ཏུ་དཀྲོལ་ལ། ཨོཾ་སུམྦྷ་སོགས་བརྗོད། གནས་
ཡོ༑ ཨྃ་སུམྦྷ་ནི་སོགས་ཀྱིས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་གནས་ཁང་
ཧཱུཾ་ལས་རིན་པོ་ཆེ་སྣ་ཚོགས་ལས་གྲུབ་པའི་ཐར་པ་ཆེན་པོའི་གཞལ་ཡས་ཁང་པ་གྲུ་བཞི་
པཽ་སྒོ་བཞི་པ་རྟ་བབས་བཞིས་མཛེས་པ། རྒྱན་ཐམས་ཅད་ཀྱིས་བརྒྱན་པ། མཚན་ཉིད་ཐ
མས་ཅད་ཡོངས་སུ་རྫོགས་པའི་ནང་དུ་མཆོད་རྫས་རྣམས་ཨ་བདུན་ལས་ཐོད་པའི་སྣོད་
བདུན་གྱི་ནང་དུ། ཧཱུཾ་བདུན་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་
བསིལ། མེ་ཏོག །བདུག་སྤོས། མར་མེ། དྲི་མཆོག །ཞལ་ཟས། རོལ་མོ་རྣམས་དངས་
ཤིང་ཐོགས་པ་མེད་པ། རྒྱུ་འཇིག་རྟེན་དང་འཇིག་རྟེན་ལས་འདས་པའི་དགེ་བ་ལས་གྲུབ་པ།

169

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་དྲུག་པ།

ངོ་བོ་བཟང་ཞིང་གཙང་བ་ཡུལ་ནམ་མཁའི་མཐ འ་ཁྱབ་པ་དུས་འཁོར་བ་ཇི་སྲིད་མ་སྟོངས་
ཀྱི་བར་དུ་རྒྱུན་མི་འཆད་པར་གྱུར། ཕྱག་རྒྱ་དང་བཅས་པས། ཨོཾ་བཛྲ་ཨརྦྷ་ཨཱཿཧཱུྃ། ཨོྃ་བཛྲ་
པཱཏྱཾ་ཨཱཿཧཱུྃ། ཨོྃ་བཛྲ་པུཥྤ་ཨཱཿཧཱུྃ། ཨོཾ་བཛྲ་དྷཱུ་པེ་ཨཱཿཧཱུྃ། ཨོྃ་བཛྲ་ཨཱ་ལོ་ཀེ་ཨཱཿཧཱུྃ། ཨོཾ་བཛྲ་གནྟེ་
ཨཱཿཧཱུྃ། ཨོྃ་བཛྲ་ནཻ་ཝི་དྱེ་ཨཱཿཧཱུྃ། ཨོཾ་བཛྲ་ཤཾབྡ་ཨཱཿཧཱུྃ། ཞེས་དང་སྣ་ཚོགས་རོལ་མོ་བྱ་ཞིང༌།
ཨོཾ་བཛྲ་གྷཎྜེ་ར་ཎི་ཏ། པྲ་ར་ཎི་ཏ། སཾ་པྲ་ར་ཎི་ཏ། སརྦ་བུདྡྷ་ཀྵེ་ཏྲ། པྲ་ཙ་ལི་ཏེ། པྲཛྙཱ་པཱ་ར་
མི་ཏཱ། ནཱ་ད་སྭ་བྷཱ་ཝེ། བཛྲ་དྷརྨཱ་ཧྲྀ་ད་ཡ། སནྟོ་ཥ་ཎི་ཧཱུྃ་ཧཱུྃ་ཧཱུྃ། ཧོ་ཧོ་ཧོ། ཨ་ཁཾ་སྭཱ་ཧཱ། ཞེས་
ལན་གསུ མ་བརྗོད་དེ ་གནས་དང་མཆོད་པའི་ཡོ ་བྱད་རྣམས་སངས་རྒྱས་བྱང་སེ མས་
ཐམས་ཅད་ཀྱིས་བྱིན་གྱིས་བརླབས་པར་བསམ་མོ། །ཞུ་འབུལ་བྱེད་ན་སྐབས་འདིར་ཕྱག་
ལེན་ལྟར་བྱའོ། །
བདག་བསྐྱེད་ཀྱི་རིམ་པ་ལ་གསུམ་སྟེ།